b'\n_START_ARTICLE_\n2. travnja u Domovinskom ratu\n_START_PARAGRAPH_\nDomovinski rat po nadnevcima: 2. travnja u Domovinskom ratu._NEWLINE_1990._NEWLINE__NEWLINE_- U selu Berak nedaleko Vukovara za vrijeme odr\xc5\xbeavanje osniva\xc4\x8dke skup\xc5\xa1tine HDZ-a dogodio se incident kojeg su inicirali Srbi iz tog sela, ali i prido\xc5\xa1li iz okolnih mjesta._NEWLINE_1991._NEWLINE__NEWLINE_- Uspostava policijske postaje na Plitvicama, ili bilo gdje drugdje na podru\xc4\x8dju Republike Hrvatske, suvereno pravo Republike Hrvatske, stoji u priop\xc4\x87enju s izvanredne sjednice Vije\xc4\x87a za narodnu obranu i za\xc5\xa1titu ustavnog poretka u Zagrebu._NEWLINE__NEWLINE_- Na Svjetskom saboru hrvatske mlade\xc5\xbei u Zagrebu predsjednik Republike Hrvatske dr. Franjo Tu\xc4\x91man najavio da \xc4\x87e se braniti svaki pedalj hrvatskog teritorija._NEWLINE__NEWLINE_- Plitvice dobile policijsku postaju._NEWLINE__NEWLINE_- Barikade na cesti Petrinja - Kostajnica._NEWLINE__NEWLINE_- Vukovar okru\xc5\xbeen barikadama i gotovo potpuno blokiran._NEWLINE__NEWLINE_- Skup\xc5\xa1tina Srbije mudro pre\xc5\xa1utila "odluku" tzv. krajine o pripajanju Srbiji._NEWLINE__NEWLINE_- Srpski teroristi razorili \xc5\xbeeljezni\xc4\x8dku prugu izme\xc4\x91u Trpinje i Borova._NEWLINE__NEWLINE_- U Kninu minirane tri ku\xc4\x87e: dvije od Hrvata i jedna od Albanca._NEWLINE__NEWLINE_- Iz vatrenog oru\xc5\xbeja u Ka\xc5\xa1i\xc4\x87i kod Benkovca ranjen Slovenac Petar Vre\xc4\x8dko dok se vozio u svom automobilu._NEWLINE_1992._NEWLINE__NEWLINE_- Tad\xc5\xbeikistan priznao Republiku Hrvatsku._NEWLINE__NEWLINE_- Jugovojska \xc5\xa1verca zrakoplove u Burmu, pa na taj na\xc4\x8din kr\xc5\xa1i sporazum koji je 1972. godine potpisala s "Rolls Royceom"._NEWLINE__NEWLINE_- Ministarstvo obrane Republike Hrvatske poslalo Vrhovnoj komandi JA i Hrvatskom uredu pri Misiji EZ, a preko njih i snagama UNPROFOR-a, "najo\xc5\xa1triji prosvjed u svezi kr\xc5\xa1enja Sarajevskog sporazuma"._NEWLINE__NEWLINE_- Bijeljina na udaru srpskih paravojski - arkanovaca i \xc5\xa1e\xc5\xa1eljevaca._NEWLINE__NEWLINE_- Predsjednik BiH Alija Izetbegovi\xc4\x87 izjavljuje na konferenciji za novinstvo u Sarajevu: "Mislim da se na tlu Bosne i Hercegovine ne radi o ratu. Sukobi \xc4\x87e u BiH prestati \xc4\x8dim 7. travnja Bosna i Hercegovina bude priznata kao suverena i nezavisna."_NEWLINE_1993._NEWLINE__NEWLINE_- Najavjeni pregovori hrvatskih vlasti iz Ogulina i delegacije pobunjenih Srba iz Pla\xc5\xa1kog._NEWLINE__NEWLINE_- Norve\xc5\xa1ki ministar vanjskih poslova Thorvald Stoltenberg (61) prihvatio ponudu glavnog tajnika UN da zamijeni Cyrusa Vancea na mjestu mirovnog posrednika UN za podru\xc4\x8dje biv\xc5\xa1e Jugoslavije._NEWLINE__NEWLINE_- Pobunjeni Srbi "maljutkama" ga\xc4\x91ali Skradin._NEWLINE__NEWLINE_- U Travniku dogovor \xc4\x8delnika civilnih vlasti, predstavnika HVO-a i Armije BiH da politi\xc4\x8dke stranke, civilne vlasti i vojne postrojbe po\xc4\x8dnu stvarati zajedni\xc4\x8dko zapovjedni\xc5\xa1tvo._NEWLINE__NEWLINE_- Washington poja\xc4\x8dava pritisak za ukidanje embarga na oru\xc5\xbeje za BiH._NEWLINE_1994._NEWLINE__NEWLINE_- Predsjednik Republike Hrvatske dr. Franjo Tu\xc4\x91man prihvatio poziv predsjednika Predsjedni\xc5\xa1tva BiH Alije Izetbegovi\xc4\x87a da posjeti BiH._NEWLINE_1995._NEWLINE__NEWLINE_- Nakon dugog zati\xc5\xa1ja, bosanski Srbi su iz smjera sru\xc5\xa1enog mosta kod Slavonskog Broda snajperskim hicima napali ophodnju hrvatske grani\xc4\x8dne policije._NEWLINE__NEWLINE_- Vlasti bosanskih Srba na Palama odbile dopustiti prelazak osam od 17 planiranih konvoja UNPROFOR-a, koji su trebali opskrbiti "plave kacige" u razli\xc4\x8ditim dijelovima BiH._NEWLINE_1996._NEWLINE__NEWLINE_- Europski upravitelj za Mostar Hans Koschnick obilje\xc5\xbeio zavr\xc5\xa1etak svog mandata otvaranjem zdravstvenog centra u isto\xc4\x8dnom dijelu grada.'